АЖӘАБЖЬҚӘА
26.08.2015
ҲАҬЫР ЗҚӘУ ҲЏЬЫНЏЬУАА!Ишәыдаҳныҳәалоит Аҧсны Аҳәынҭқарра ахьыҧшымра Жәларбжьаратәи азхаҵара Амш!
Абри амш аҽны,7 шықәса раҧхьа, 2008 шықәса нанҳәамза 26 рзы Урыстәыла ахада Дмитри Медведев инапы аҵаиҩит Аҧсни Алада Уаҧстәылеи рхьыҧшымра азхаҵаразы аусҧҟа. Медведев иҟаиҵаз аҳәамҭаҟны инаҵшьны иҳәеит: "Аҧсуа жәлари ауаҧс жәлари рхы иақәиҭны иҟарҵаз агәазыҳәара азгәаҭаны, ИАР Аусҧҟа аҧҟарақәа, аҳәынҭқаррақәа реиҩызаратә еизыҟазаашьақәа ирызку жәларбжьаратәи азин апринципқәа рзы 1970 шықәсазтәи адекларациеи 1975 шықәсазтәи СБСЕ Хельсинктәи Ахыркәшаратә актқәеи срықәныҟәаны, – сара ирыҵазҩит Урыстәылатәи Афедерациа аганахьала Алада Уаҧстәылеи Аҧсни рхьыҧшымра азхаҵаразы аусҧҟақәа”.
465